নির্ধারিত সময়ের প্রায় আধাঘণ্টা পর ম্যাজিস্ট্রেট তাঁর লোকবল (পুলিশ, এপিবিএন সদস্য, আনসার) নিয়ে দোতলা থেকে যখন নামলেন, তখন টিভির ক্যামেরাগুলো দৌড়ে গিয়ে সামনে থেকে ভিডিও করা শুরু করে। চারপাশের উত্সুক জনতা ক্যামেরাগুলোর দৌড়ঝাঁপ দেখে আরো উত্সুক হয়ে ওঠে। এ অবস্থাতেই ম্যাজিস্ট্রেট কারওয়ান বাজার কিচেন মার্কেটে ঢোকেন। মার্কেটে ঢোকার ঠিক আগমুহূর্তে এক আনসার সদস্য (নাম লেখা ফরিদুল) পাশের লিচু ও আম বিক্রেতাদের বলছিলেন, ‘সরে যাও, নইলে কিন্তু ধরা খাবা। মোবাইল কোর্ট চইলা গেলে আবার আইসা বইসো।’